cyanic-selkie/wikianc huggingface dataset:
Բուրհանուդին Ռաբբանի
Կենսագրություն
1992 թվականի մայիսի սկզբին նա վերադարձել է Քաբուլ և հունիսի 28-ին, Փեշավարյան համաձայնագրին համապատասխան, զբաղեցրել Աֆղանստանի Իսլամական պետության ժամանակավոր նախագահի պաշտոնը։ 1992 թվականի դեկտեմբերի 30-ին առավելապես Ռաբբանիի կողմնակիցներից կազմված Շուրայի ժողովը նրան նախագահ է ընտրել հաջորդ 2 տարվա համար։ 1994 թվականին Ռաբբանիի նախագահական լիազորությունները երկարացվել են Գերագույն դատարանի կողմից։
1996 թվականից Հյուսիսային դաշինքի առաջնորդներից մեկն էր։ 2001 թվականի դեկտեմբերի 22-ին Ռաբբանին պաշտոնապես հրաժարական է տվել նախագահի պաշտոնից։ Ժամանակակից Աֆղանստանում մնացել է «Աֆղանստանի իսլամական հասարակություն» կուսակցության առաջնորդը։
Ստացել է աստվածաբանության դոկտորի աստիճան և մի շարք գիտական աշխատությունների հեղինակ էր ։
Մահացել է 2011 թվականի սեպտեմբերի 20-ին Քաբուլի Վազիր Ակբար Խան շրջանում գտնվող սեփական տանը՝ մահապարտ ահաբեկչի թյուրբանում թաքնված ռումբի պայթյունից ։
Բուրհանուդինի որդին՝ Աֆղանստանի արտաքին գործերի նախարարը, հոր մահից հետո գլխավորել է կուսակցությունը։
Արտաքին հղումներ
Կատեգորիա:Աֆղանստանի քաղաքական գործիչներ Կատեգորիա:Հայտնի սպանվածներ Կատեգորիա:Հակակոմունիստներ Կատեգորիա:Մուսուլման աստվածաբաններ
Loud
Loud, բարբադոսցի R&B-փոփ կատարող Ռիհաննայի հինգերորդ ստուդիական ալբոմը՝ թողարկված 2010 թվականի նոյեմբերի 12-ին։ Ալբոմի ձայնագրությունը Ռիհաննան սկսել է 2010 թվականի փետրվարին և ավարտել վեց ամիս անց՝ 2010 թվականի օգոստոսին։ «Loud» ալբոմի առաջին սինգլը «Only Girl (In the World)» երգն է, որը թողարկվել է 2010 թվականի սեպտեմբերի 10-ին միայն թվային ներբեռնման համար։ Հետագայում թողարկվել են ևս վեց սինգլներ։ Ալբոմի սինգլներից երեքը՝ "Only Girl (In the World)", "What's My Name?" և "S&M", դարձել են միջազգային սինգլներ, ինչպես նաև գլխավորել են US Billboard Hot 100 հիթ-շքերթը։
Ալբոմի մասին
2010 թվականի հունիսին Ռիհաննան ծրագրել է թողարկել իր հինգերորդ ստուդիական ալբոմը։ Ալբոմի վրա կատարվող աշխատանքներին մասնակցել են նաև երգիչներ, երգի հեղինակներ և պրոդյուսերներ Թայո Կրուզը, Ալեքս դա Քիդը, Շոն Գարթը, Ne-Yo-ն, Rico Love-ը, Timbaland-ը, Shontelle-ն, Դեյվիդ Գետտան և Drake-ը։ «Ես կկարոտեմ Rated R դարաշրջանը, բայց ոչինչ չի համեմատվի այն ալբոմի հետ, որը ես հենց նոր ստեղծեցի»,- ասել է Ռիհաննան՝ ավելացնելով․ «Ես հավատում եմ, որ Ձեզ հուսախաբ չեմ արել իմ երգով։ Դուք միշտ հավատացել եք ինձ, այնպես որ հիմա Դուք ունեք մի քանի նոր հիթային երգեր ինձնից։ Ես չեմ ցանկացել գնալ հետ և ռեմեյք անել Good Girl Gone Bad-ը։ Ես ցանկացել եմ անել քայլ առաջ իմ կերպարի զարգացման մեջ, և դա հիասքանչ է»։ 2010 թվականի սեպտեմբերի սկզբին Ռիաննան հայտարարել է, որ ալբոմը կկոչվի «Loud»: "«Ամեն ինչ կլինի բարձր, կդառնա խենթ, կմտնի ազարտի մեջ, որովհետև „Loud“-ը լի է հիթերով։ Ես միայն պատրաստվում են լինել ինքս ինձ հետ, որովհետև դա այն է, ինչը Դուք սիրում եք ամենից շատ, և ինչը ստիպում է ինձ ավելի լավ զգալ։ Լինել միայն նորմալ, ինձ համար նորմալը «Loud»-ն է։ Անամոթ, զվարճալի, կոկետ և էներգետիկ»։"
Այն ժամանակ, երբ Ռիհաննան մասնակցում էր լսումների «Battleship» ֆիլմի համար, նա Entertainment Tonight-ին տված հարցազրույցում հայտարարել է․ «„Loud“ ալբոմի անվանումը որոշակիորեն արտացոլում է դրա հարաբերությունը, դա իսկապես անամոթ և կոկետ է, և դա գրավում է Ձեր ուշադրությունը, և հենց դրա համար էլ ես վայելում եմ այն։ Դա վերցնում է Ձեզ և տանում է հետաքրքիր շրջագայության»։
Երաժշտություն և տեքստ
Երգերը գրվել են Shontelle-ի, Էսթեր Դինի և Նիքի Մինաժի կողմից։ Stargate-ը ձայնագրել է առաջնային պարտիաներ սինթեզատորի համար, ակումբային բասեր և երգչախմբային պարտիաներ, որոնք մեծապես օգտագործված են «Only Girl (In the World)», «What's My Name?» և «S&M» երգերում։ «Cheers (Drink to That)» զգայուն, կիթառային խոր հնչյուններ ունեցող երգը նվիրված քաղաքի գիշերներին, և ընդմիջարկում է Ավրիլ Լավինի «I’m with You» երգով։ «California King Bed»-ը ակուստիկ բալլադ է։ «S&M»-ը «ամենաբարձր ձայնով» թրեքն է ալբոմում։ Ռիհաննան բնութագրել է «Raining Men»-ը՝ որպես «իսկապես զվարճալի երգ։ Ինչ-որ օրիգինալ բան։ Դա լրիվ uptempo է, բայց մասամբ հնարամիտ և զվարճալի»։ Ռիհաննան և Դրեյքը բնութագրել են «What’s My Name?»-ը՝ որպես «երիտասարդական» և «աշխույժ» երգ։
Սինգլներ
Ալբոմի առաջատար սինգլ «Only Girl (In the World)»-ը թողարկվել է 2010 թվականի սեպտեմբերի 10-ին միայն թվային ներբեռնման համար։ Երգը հայտնվել է ամերիկյան ռադիոյում 2010 թվականի սեպտեմբերի 21-ին։ Երգը հասել է Billboard Hot 100 հիթ-շքերթի առաջին հորիզոնականին, ինչպես նաև գլխավորել է Canadian Hot 100, Australian Aria Charts և Նոր Զելանդիայի հիթ-շքերթները։ «What’s My Name?»-ը թողարկվել է որպես ալբոմի երկրորդ սինգլ, և միանգամից երգի համար նկարահանվել է տեսահոլովակ։ 2010 թվականի հոկտեմբերի 21-ին Billboard-ը հայտնել է, որ Դրեյքի հետ տարբերակն զբաղեցրել է Hot R&B/Hip Hop Songs հիթ-շքերթի վաթսունյոթերորդ հորիզոնականը առաջին շաբաթվա ընթացքում։ Համաձայն Ռիհաննայի՝ նախատեսվել էր «S&M»-ը թողարկել որպես սինգլ «անսպասելի» տեսահոլովակով։ 2011 թվականի հունվարի 25-ին թողարկվել է «S&M» սինգլը։ Նաև Ռիհաննան պաշտոնապես հաստատել է թվիթերում, որ չորրորդ սինգլը կլինի «California King Bed»-ը։
Ալբոմի առևտրական հաջողությունները
Ալբոմն ԱՄՆ-ի Billboard 200 հիթ-շքերթում ընդգրկվել է 3-րդ հորիզոնականում. թողարկմանը հաջորդած մեկ շաբաթվա ընթացքում վաճառվել էր ալբոմի 207 հազար օրինակ ։ Ալբոմը ցույց է տվել Ռիհաննայի լավագույն վաճառքները առաջին շաբաթում ԱՄՆ-ում ։ Երկրորդ շաբաթում ալբոմը իջել է 6-րդ հորիզոնական՝ 141 հազար օրինակ վաճառքով ։ Երրորդ շաբաթում վաճառվել է ալբոմի 77 հազար օրինակ, և ալբոմը մնացել է հիթ-շքերթի թոփ-10-ում ։ Չորրորդ շաբաթվա ընթացքում վաճառվել է ալբոմի 71 հազար օրինակ, իսկ հենց ալբոմը եղել է ամերիկյան հիթ-շքերթի 9-րդ հորիզոնականում ։ Հինգերորդ շաբաթում իջել է հիթ-շքերթում 11-րդ հորիզոնական, սակայն վաճառքները կազմել են 84 հազար օրինակ ։ Ալբոմի 111 հազար օրինակ վաճառվել է 6-րդ շաբաթվա ընթացքում, և այն զբաղեցրել է հիթ-շքերթի 10-րդ հորիզոնականը ։ Յոթերորդ շաբաթում ալբոմը նորից բարձրացավ հիթ-շքերթի 3-րդ հորիզոնական։ Մինչ 2011 թվականի հունվարի 16-ը ԱՄՆ-ում վաճառվել է ալբոմի 813 հազար օրինակ ։
Loud-ը կանադական Canadian Albums Chart ալբոմային հիթ-շքերթում ընդգրկվելու առաջին շաբաթվա ընթացքում գլխավորել է այն՝ ունենալով 27 հազար վաճառված օրինակ ։ «Loud»-ի վաճառքները Կանադայում կազմել են 80 հազար օրինակ, ինչի արդյունքում ալբոմն ստացել է պլատինե կարգավիճակ ։ 2011 թվականի հունվարի 5-ին Կանադայում ալբոմի վաճառված օրինակների քանակը գերազանցել է 130 հազարը ։ Ֆրանսիայում ալբոմը դեբյուտացվել է 3-րդ հորիզոնականում. վաճառվել էր ալբոմի 17 հազար 304 օրինակ ։ Ֆրանսիայում վաճառքի վեցերորդ շաբաթում սկավառակն ստացել է պլատինե կարգավիճակ, իսկ վաճառքը կազմել է 100 հազար օրինակ ։ Ավստրալիայում վաճառքի երկրորդ շաբաթվա ընթացքում ալբոմն ստացել է ոսկե կարգավիճակ՝ ունենալով ավելի քան 35 հազար վաճառված օրինակ ։ Իտալիայում ալբոմը հասել է ալբոմային հիթ-շքերթի 11-րդ հորիզոնական ։ Սկավառակը դարձել է Ռիհաննայի երրորդ ալբոմը, որ գլխավորել է շվեյցարական հիթ-շքերթը ։ Ալբոմը դեբյուտացվել է Գերմանիայի հիթ-շքերթի 2-րդ հորիզոնականում ։ Ալբոմն Իռլանդիայի և Մեծ Բրիտանիայի հիթ-շքերթներում նույնպես ընդգրկվել է երկրորդ հորիզոնականում  ։ Մեծ Բրիտանիայում առաջին շաբաթվա ընթացքում վաճառվել է ալբոմի 91 հազար օրինակ։ Յոթերորդ շաբաթում ալբոմը հասել է առաջին հորիզոնականի Մեծ Բրիտանիայում՝ դառնալով երգչուհու երկրորդ ալբոմը, որը գլխավորել է հիթ-շքերթը։ Ալբոմը վաճառքով դարձել է 4-րդը Մեծ Բրիտանիայում 2010 թվականին ։ Մինչ 2011 թվականի հունվարի 7-ն ալբոմը երեք անգամ ճանաչվել է պլատինե Մեծ Բրիտանիայում, իսկ վաճառքները կազմել են 900 հազար օրինակ  ։
Ռուսական հիթ-շքերթում ալբոմն ընդգրկվել է 9-րդ հորիզոնականում ։ Երկրորդ շաբաթում ալբոմը բարձրացել է հիթ-շքերթի 7-րդ հորիզոնական ։ Երրորդ շաբաթում ալբոմը հասել է հիթ-շքերթի 3-րդ հորիզոնական, որը եղել է նրա զբաղեցրած ամենաբարձր հորիզոնականն այդ հիթ-շքերթում ։ Չորրորդ շաբաթում ալբոմը մնացել է 3-րդ հորիզոնականում ։ Հինգերորդ շաբաթում ալբոմն իջել է հիթ-շքերթի 5-րդ հորիզոնական ։ 2010 թվականի վերջին շաբաթվա և 2011 թվականի առաջին շաբաթվա ընթացքում ալբոմն զբաղեցրել է հիթ-շքերթի 9-րդ հորիզոնականը, ինչպես նաև ստացել է ոսկե կարգավիճակ ։
Արտաքին հղումներ
Կատեգորիա:Ռիհաննայի ալբոմներ Կատեգորիա:2010 ալբոմներ Կատեգորիա:Անգլալեզու ալբոմներ
Կադերցոնե
Կադերցոնե  (Caderzone), կոմունա Իտալիայի Տրենտինո Ալտո Ադիջե մարզի Տրենտո գավառում ։
Բնակչությունը կազմում է 635 մարդ (2008 թվականի տվյալներով)։ Բնակչության խտությունը՝ 35 մարդ/կմ²։ Տարածքը՝ 18 կմ²։ Փոստային ինդեքս՝ 38080։ Հեռախոսային կոդ՝ 0465։
Ժողովրդագրություն
Բնակչության աճը՝
Արտաքին հղումներ
Կատեգորիա:Իտալիայի բնակավայրեր
Կերգելյան սարահարթ
Կերգելյան սարահարթ, աշխարհի ստորջրյա խոշոր սարահարթերից մեկը, ունի հրաբխային ծագում, գտնվում է Հնդկական օվկիանոսի հարավում՝ մասամբ Հարավային օվկիանոսում։ Գտնվում է Ավստրալիայից մոտ 3 հազար կմ հարավ-արևմուտք, ձգվածությունը հյուսիս-արևմուտքից հարավ-արևելք կազմում է մոտ 2,2 հազար կմ։ Խորությունները կազմում են 1-ից 4 հազար մետր ։
Սարահարթը ձևավորվել է 120 մլն տարի առաջ Գոնդվանայի տրոհման հետևանքով՝ 25 միլիոն տարի տևած մի շարք հզոր մագմատիկ ժայթքումների արդյունքում ։
Երկրաբանական ուսումնասիրությունների արդյունքները ցույց են տվել, որ 40 մլն տարի առաջ սարահարթը ցամաք է եղել, կամ շատ փոքր խորության վրա է գտնվել։ Վերին կավիճի նստվածքներում հայտնաբերված փայտի և ածուխի մնացորդները վկայում են, որ սարահարթը կարող էր ծածկված լինել անտառով ։ Սարահարթի նստվածքային լեռնային ապարները նման են ավստրալիական և հնդկական նմուշներին, ինչը ցույց է տալիս, որ նրանք ժամանակին միասնական են եղել։
Օվկիանոսի մակերևույթից վեր խոյացող հրաբուխների գագաթները ձևավորում են Կերգելյան կղզեխումբ ը, Հերդ կղզին և Մակդոնալդ կղզիները։ Վերջին երկուսը գտնվում են Բիգ Բեն լեռնաշղթայի վրա, որտեղ ժամանակ առ ժամանակ ակտիվանում է հրաբուխը։
Արտաքին հղումներ
Կատեգորիա:Սարահարթեր այբբենական կարգով Կատեգորիա:Հնդկական օվկիանոս Կատեգորիա:Հարավային օվկիանոս
(7999) Նեսվորնի
(7999) Նեսվորնի (Nesvorny), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 11-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 3,050531 ա. մ., առավելագույնը մոտենում է 2,791 ա. մ. հեռավորության վրա և հեռանում 3,31 ա. մ. ։ Արեգակի շուրջ մեկ ամբողջական պտույտ է կատարում 1946,08 երկրային օրվա ընթացքում, իր ուղեծրով շարժվելով միջինում 0,184987 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,7° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լյուտենսկիե Բուդիշչա (գյուղ, Զենկովի շրջան)
Լյուտենսկիե Բուդիշչա (Лютенські Будища), գյուղ Ուկրաինայի Պոլտավայի մարզի Զենկովի շրջանում։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Բենտ Սկամելսրուդ
Բենտ Անդրե Սկամելսրուդ  (Bent André Skammelsrud, ), նորվեգացի ֆուտբոլիստ, հանդես է եկել որպես կիսապաշտպան։ Նորվեգիայի ազգային հավաքականի կազմում մասնակցել է 2000 թվականի Եվրոպայի առաջնությանը։
Ակումբային
Բենտ Սկամելսրուդն իր կարիերան սկսել է 1986 թվականին. հանդես է եկել նորվեգական Դրյոբակ/Ֆրոգն ԻԼ ակումբում։ 1990 թվականին տեղափոխվել է շվեդական Մալմյո ակումբ, որտեղ անցկացրել է մեկ մրցաշրջան /։
Սկամելսրուդն առավել հայտնի է նորվեգական «Ռուսենբորգ» ակումբում իր ելույթներով։ Այդ ակումբի կազմում ֆուտբոլիստն անցկացրել է 272 խաղ և խփել 57 գոլ Նորվեգիայի առաջնությունում։ Սկամելսրուդը այդ ժամանակ նորամուտը նշել է Ռուսենբորգ 1991 թվականին մինչև հետագա մրցաշրջանը  դառել է  հաղթող  Թիփելիգայի։ Նորվեգական «Ռուսենբորգ» ակումբի կազմում Սկամելսրուդը 11 անգամ հաղթել է երկրի առաջնությունում, ինչպես նաև 3 անգամ դարձել է Նորվեգիայի գավաթակիր։ Սկամելսրուդը մի քանի մրցաշրջան եղել է «Ռուսենբորգի» ավագ, 1990-ական թվականների երկրորդ կեսին համարվել է թիմի առաջատար խաղացողներից մեկը ՈՒԵՖԱ Չեմպիոնների Լիգայում։ 1998 թվականին կարճ ժամանակով տեղափոխվել է Լևերկուզենի «Բայեր» ակումբ։ Ավելի ուշ ընտանեկան պատճառներով վերադարձել է Նորվեգիա։ Իր կարիերան ավարտել է 2002 թվականի մրցաշրջանի ավարտից հետո։
Արտաքին հղումներ
Կատեգորիա:Նորվեգացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Մալմյոյի ֆուտբոլիստներ Կատեգորիա:Ռուսենբորգի ֆուտբոլիստներ Կատեգորիա:Բայեր Լևերկուզենի ֆուտբոլիստներ Կատեգորիա:Նորվեգիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ
Կոնյունկցիա
Կոնյունկցիա ( – միություն, կապ), տրամաբանական գործողություն, որի ժամանակ պարզ ասույթներից կազմվում է բարդ ասույթ՝ «և» տրամաբանական շաղկապի կիրառմամբ։ Ստացված բարդ ասույթն անվանում են կոնյունկտիվ ասույթ։ Սիմվոլիկ նշանակումն է՝  (կարդացվում է՝ a և b)։ Կոնյունկցիան նշանակում են նաև «&», «K» նշաններով։ Կոնյունկցիայի ճշմարտության աղյուսակն ունի հետևյալ տեսքը. Աղյուսակից երևում է, որ  կոնյունկտիվ ասույթը ճշմարիտ է այն դեպքում, երբ ճշմարիտ են և a, և b ասույթները։
Ծանոթագրություններ
Կատեգորիա:Տրամաբանություն Կատեգորիա:Բուլյան հանրահաշիվ
Հյուսիսափայլ (ամսագիր)
«Հյուսիսափայլ» (դասական ուղղագրություն՝ «Հիւսիսափայլ»)՝ գրական-գեղարվեստական ամսագիր, որը լույս է տեսել 1858-1864 թվականներին Մոսկվայում։ Խմբագիրն է եղել Ստեփանոս Նազարյանը։ Այստեղ են առաջին անգամ տպագրվել Միքայել Նալբանդյանի արձակ և չափածո շատ գործեր, հրապարակախոսական-քննադատական հոդվածները և այլն։ Ամսագրին աշխատակցել են նաև Րաֆֆին և Ռափայել Պատկանյանը ։
Ամսագրի ծավալը մոտավորապես 64-80 էջ էր, չափը՝ 24х16 սմ։ Տպագրվում էր Լազարյան Ճեմարանի տպարանում։
Ամսագիրն ուներ լուսավորական ու դաստիարակչական ուղղվածություն։ Ամսագրի խմբագիրն էր լուսավորական-հրապարակախոս, Արևելյան լեզուների Լազարյան ինստիտուտի հայ բանասիրության ամբիոնի վարիչ Ստեփանոս Նազարյանը։ Ամսագրին ակտիվորեն աշխատակցում էր հեղափոխական դեմոկրատ Միքայել Նալբանդյանը (գլխավոր աշխատակից)։ Ամսագրում հրապարակվում էին Նալբանդյանի արձակն ու բանաստեղծությունները։ «Հյուսիսափայլը», հռչակելով լուսավորական ու ժողովրդավարական գաղափարները, պահանջում էր հասարակական կյանքի բոլոր ոլորտների բարեփոխումներ, պայքար էր մղում ազգայնական պահպանողականության, ռեակցիոն կղերականների դեմ։ Ենթարկվում էր հետապնդումների գրաքննության և ռեակցիոն հայ մամուլի կողմից։ Հետևելով «Սովրեմեննիկ» ամսագրի օրինակին և հաճախակի օգտվելով դրա նյութերից, «Հյուսիսափայլը» հոդվածներ էր հրատարակում բնագիտական, փիլիսոփայական, պատմական, բարոյա-էթիկական և այլ թեմաներով, գեղարվեստական ստեղծագործություններ։ Տեսական ու կիրառական պայքար վարելով գրաբարի և բարբառներով տարվածության դեմ, «Հյուսիսափայլը» ամրացնում էր նոր գրական լեզվի՝ աշխարհաբարի իրավունքները։ Ամսագիրը զգալի ազդեցություն գործեց հայ գրականության ու քննադատության զարգացման վրա։ Ամսագրի հետ համագործակցում էին նաև Րաֆֆին ու Ռաֆայել Պատկանյանը։
Մենք, ռուս ազգությունը պաշտպանողները, չենք կարող չուրախանալ որևէ այլ ազգության հաջողություններին։ Կեցցե ամեն ազգությունը, քանի որ միայն ամեն ազգության ճանաչման դեփքում ոչնչանում է ինչ որ մի կոնկրետ ազգի սահմանափակվածության և բացառիկության բնույթը։ Այդ պատճառով, կրկնում ենք, մենք չենք կարող չուրախանալ ժողովրդական լեզվի մարմին լինելու նպատակով պարբերականի ստեղծմանը ։
«Հյուսիսափայլի» գլխավոր նորարարությունն էր քննադատական ոգին՝ անցյալի նկատմամբ անհանդուրժողական, քննադատական վերաբերմունքը։ 1864 թվականին՝ «Հյուսիսափայլ»-ի գործունեության ավարտից հետո, Ստեփանոս Նազարյանը լքեց հրապարակախոսական ուղին, ինչի մասին հետագայում ցավով էր արտահայտվում Գրիգոր Արծրունին։ Ըստ նրա, Նազարյանը, լինելով նորարար ու բարեփոխիչ, մնում էր գրասենյակային գիտնական, ոչ թե «ժողովրդական» գործիչ։ Նա չի եղել պայքարող խոսնակ։ Այդ  պատճառով նա կոտրվել էր հետապնդումներից ու թշնամանքից ու հեռացավ կռվի դաշտից։
Գրականություն
Կատեգորիա:Ռուսաստանի հայկական ամսագրեր Կատեգորիա:Հայկական գրական պարբերականներ Կատեգորիա:Հայկական հասարակական պարբերականներ Կատեգորիա:Հայկական հայագիտական պարբերականներ Կատեգորիա:Պարբերականներ այբբենական կարգով
Կաստել Սան Պետրո Ռոմանո
Կաստել Սան Պետրո Ռոմանո (Castel San Pietro Romano), քաղաք Իտալիայում, տեղակայված է Լացիո մարզի Հռոմ գավառում ։
Բնակչությունը կազմում է 835 մարդ (2008 թվական), խտությունը կազմում է 55 մարդ/քառ. կմ։ Զբաղեցնում է 15 քառ. կմ տարածք։ Փոստային ինդեքս — 30, հեռախոսային կոդ — 06։
Ժողովրդագրություն
Բնակչության դինամիկան։
Ծանոթագրություններ
Կատեգորիա:Իտալիայի քաղաքներ
Շելանգա
Շելանգա (Шеланга, Шилангы), գյուղ Ռուսաստանի Թաթարստան հանրապետության Վերխնեուսլոնսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:16-րդ դարում հիմնադրված բնակավայրեր Կատեգորիա:Ռուսաստանի Թաթարստան հանրապետության Վերխնեուսլոնսկի շրջանի բնակավայրեր
Այստեղ, այս խաչմերուկում
Այստեղ, այս խաչմերուկում, 1974 թվականին նկարահանված հայկական ֆիլմ։
Ծանոթագրություններ
Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:1974 ֆիլմեր Կատեգորիա:«Հայֆիլմ» ստուդիայի ֆիլմեր
Սոսնձաներկեր
Սոսնձաներկեր, անօրգանական և օրգանական պիգմենտների կախույթներ թաղանթ առաջացնող՝ սոսնձող նյութերի (թաղանթանյութերի էթերներ և էսթերներ, պոլիվինիլսպիրտ, օսլա, կազեին, կենդանական սոսինձներ) ջրային լուծույթներում։ Պարունակում են նաև լցոններ՝ կավիճ, կաոլին, գիպս։
Օգտագործվում են բետոնե, աղյուսե, փայտե և սվաղապատ մակերևույթները ներկելու (վրձնով, ներկագլանով, փոշեցրմամբ) համար։ Սոսնձաներկեր առաջացնում են ծակոտկեն և ջրաթափանց գեղատես (մետաքսափայլ կամ փայլատ) ծածկույթներ, որոնք չեն խանգարում ներկված առարկայի (օրինակ՝ թաց սվաղի) չորացմանը։ Քաղաքացիական և արդյունաբերական շինարարության մեջ սոսնձաներկեր օգտագործում են հիմնականում շինությունների ներսում, ավելի կայուն (կազեինային սոսնձաներկեր)՝ շենքերի ճակատները ներկելու և զարդարելու համար։
Ժորիս Կառլ Հյուիսմանս
Ժորիս Կառլ Հյուիսմանս (Joris-Karl Huysmans, Charles-Georges-Marie Huysmans,), ֆրանսիացի գրող։ Գոնկուրյան ակադեմիայի առաջին նախագահ (1900 թվականից)։ 1866 թվականից մինչև կյանքի վերջը ծառայել է որպես ներքին գործերի նախարարության պաշտոնյա։
= Կենսագրություն և ստեղծագործություն = 1874 թվականին Հյուիսմանսը հրատարակեց իր առաջին գիրքը՝ «Համեմունքների ծաղկամանը» արձակ բանաստեղծությունների ժողովածուն, որը գրվել է Բոդլերի և Բերթրան Ալոիզիուսի ազդեցությամն տակ։ Այդ պահից սկսած՝ նա օգտագործում էր իր անվան «գերմանահունչ» տարբերակը (Ժորիս Կառլ, ճշգրիտ՝ Յորիս Կառլ (Հեյսմանս)՝ ընդգծելու իր հոլանդական արմատները)։ Որպես կանոն՝ նա իր ստեղծագործությունները ստորագրում էր ոչ թե ամբողջական անուն, ազգանունով, այլ՝ սկզբնատառերով՝ Ժ. Կ․ Հյուիսմանս։
1870 –1880 թվականներին Հյուիսմանսը հարել է նատուրալիստական դպրոցին («Մարտա» վեպ, 1876, «Վատար քույրերը», 1879, «Նավամատույցի մոտ», 1887)։ Մասնակցել է «Մեդանի երեկոներ» (1880) հավաքական ժողովածուի հրատարակությանը։ Նա հանդես է եկել նաև որպես արվեստաբան։
1884 թվականին գրված «Ընդհակառակը» (À rebours) վեպը համարվում է 19-րդ դարավերջի եվրոպական անկումային արվեստի հրովարտակը։ Վեպի գլխավոր հերոսը արիստոկրատ Դեզ Էսսենտն է, ով, զզվելով իրեն շրջապատող աշխարհից, ամառանոցում ապրում է մենակ և անձնատուր լինում այլասերված հաճույքներին ։ Վեպում հսկայական տեղ է հատկացված հնագույն և ժամանակակից հեղինակների նկարագրությանը, որոնց գործերից է բաղկացած Դեզ Էսսենտ գրադարանը։
Այս տարիների ընթացքում Հյուիսմանսը նատուրալիզմից հեռանում է դեպի միստիցիզմ։
1891թվականին հրատարակված «Անդունդ» վեպում, Là-bas ստեղծվեց ժամանակակից սատանիստների խմբակ։ Վեպն աչքի է ընկնում նաև սատանիստական ծեսերի նկարագրությամբ։ Միաժամանակ նա աշխատում էր «Այնտեղ ներքևում» վեպի վրա, որն անավարտ մնաց։
1905 թվականին գրողի մոտ քաղցկեղ է հայտնաբերվում։ Իր կրոնական համոզմունքներին հավատարիմ՝ նա հրաժարվեց բուժումից և երկու տարի անց մահացավ։ Մահվան մահճում պարգևատրվել է Պատվո լեգեոնի շքանշանով։ Հյուիսմանսը թաղվել է Մոնպառնասի գերեզմանատանը։
Մատենագրություն
Current editions :
Շուշան Եգոյան
Շուշան Եգոյան, հայ գեղանկարիչ։
Կենսագրություն
1952-1957 թվականներին սովորել է Աշոտ Զորյանի մոտ։ Ցուցահանդեսների մասնակցել է 1956 թվականից ։
ՄՍտեղծագործություններ
Բնանկարներ`
Պատանդուհի 2
«Պատանդուհի 2» (Taken 2), ռեժիսոր Օլիվիե Մեգատոնի մարտաֆիլմը, «Պատանդուհի» ֆիլմի շարունակությունը։ Պրեմիերան Ֆրանսիայում կայացել է 2012 թվականի հոկտեմբերի 3-ին ։
Սյուժե
Ֆիլմի գործողությունն կատարվում է մեկ տարի անց առաջի մասի իրադարձություններից հետո։ Նախկին ԿՀՎ-ի գործակալը Բրայան Միլլսը Փարիզի պատմություննից հետո կարողանում է ավելի մտերմանալ իր դստեր Կիմի հետ և նույնիսկ հաշտվել իր նախկին կնոջ Լեննիի հետ, ով այժմ իր ընկերոջ Ստյուարտի հետ ամուսնալուծվելու սահմանին է։ Կնոջը խրախուսելու համար Բրայանը հրավիրում է իր հետ Ստամբուլ, որտեղ ինքն ավարտել էր ևս մեկ հաճախորդի պաշտպանությունը։ Այնուամենայնիվ, արձակուրդը կտրուկ վերածվում է մղձավանջի, երբ Ալբանիայի մաֆիան Մուրադը, որի որդին, Փարիզում սպանվածներից մեկը, առևանգում է Բրայանին և Լենորին համատեղ զբոսանքի ժամանակ, Տրոպայի համար վրեժխնդրության համար։ Արդյունքում Բրայանը, այժմ իր դստեր օգնությամբ, կրկին ստիպված է գործել, որպեսզի վերջ տա այս մղձավանջին։
Նկարահանումներ
Ֆիլմի նկարահանումները կատարվել էին նոյենբերին 2011 թվականին և անց էին կացել Կալիֆոռնիայում, Մալիբուի պիեսում, Ֆրանսիայում և Ստամբուլում ։
Արտաքին հղումներ
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Փարիզում նկարահանված ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:20th Century Fox ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին Կատեգորիա:Ֆիլմեր, որոնց գործողությունները տեղի են ունենում Թուրքիայում Կատեգորիա:Ֆիլմեր, որոնց գործողությունները տեղի են ունենում Ստամբուլում Կատեգորիա:Թուրքիայում նկարահանված ֆիլմեր Կատեգորիա:Ստամբուլում նկարահանված ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ֆրանսիական ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Անգլերեն ֆրանսիական ֆիլմեր Կատեգորիա:2012 ֆիլմեր Կատեգորիա:EuropaCorp ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Թուրքերեն ֆիլմեր Կատեգորիա:Արաբերեն ֆիլմեր Կատեգորիա:Ֆրանսիական քրեական ֆիլմեր Կատեգորիա:Ֆրանսերեն ֆիլմեր Կատեգորիա:Ամերիկյան կինոկատակերգություններ Կատեգորիա:Ֆրանսիական դետեկտիվ ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Ամերիկյան մարտաֆիլմեր Կատեգորիա:Ֆրանսիական դրամա ֆիլմեր Կատեգորիա:Ամերիկյան քրեական ֆիլմեր Կատեգորիա:Ֆիլմեր ընտանիքի մասին
1219
Մահեր
Կատեգորիա:1219 Կատեգորիա:Տարեթվեր
Նորվեգիայի ռազմածովային ուժեր
Նորվեգիայի թագավորական ռազմածովային ուժեր (Sjøforsvaret), Նորվեգիայի թագավորական ենթակառուցվածք, որը Նորվեգիայի բանակի և ռազմաօդային ուժերի հետ միասին կազմում է Նորվեգիայի զինված ուժերը։
Հիմնականում ներառում է ռազմածովային նավատորմը։ 2005 թվականի տվյալներրով Նորվեգիայի ռազմածովային ուժերում ծառայում էին 6,100 մարդ։
Պատմություն
1905 թվականին Նորվեգիան դարձավ անկախ պետություն՝ պահպանելով իր հին նավատորմը։ Չնայած Նորվեգիայի ջրափնյա գծի երկարության, երկրի ռազմական նավատորմը բավականին փոքր է։ Նավատորմում ծառայում է մոտ 2000 մարդ։
Նորվեգիայի ռազմածովային նավատորմում կայանվող ամենահին նավը առաջին անգամ իր մեկնարկը կատարել է դեռևս 1860 թվականին և օգտագործվում է մինչ օրս։
Մինչ Առաջին համաշխարհային պատերազմը՝ աշխարհամարտի նախորեին, Նորվեգիայի ռազմածովային ուժերը չափազանց աղքատիկ էր։ Նավատորմի հիմնական մասը Մեծ Բրիտանիայի ռազմական նավերն էին, որոնք կոչված էին երաշխավորելու Նորվեգիայի անվտանգությունը Գերմանիայի ծովային հարձակումներից։
Բրեզիմո
Բրեզիմո (Bresimo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 264 մարդ (2008), բնակչության խտություն՝ 6 մարդ/կմ²։ Զբաղեցնում է 41 կմ² մակերես։ Փոստային ինդեքս՝ 38020։ Հեռախոսային կոդ՝ 0461։
Ժողովրդագրություն
Բնակչություն
Օնոկովցի
Օնոկովցի (Оноківці), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Օնոկովցի գյուղում բնակվում էր 2 187 մարդ։ Բնակավայրը զբաղեցնում է 12,3 կմ²։
Խիժնյակովկա (գյուղ, Զենկովի շրջան)
Խիժնյակովկա (Хижняківка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Խիժնյակովկա գյուղում բնակվում էր 3 մարդ։ Բնակավայրը զբաղեցնում է 0,198 կմ² տարածք։ Բնակչության խտությունը կազմում էր 15,15 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
(8000) Իսահակ Նյուտոն
(8000) Իսահակ Նյուտոն (Isaac Newton), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 5-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 3,065571 ա. մ., առավելագույնը մոտենում է 2,8057 ա. մ. հեռավորության վրա և հեռանում 3,3254 ա. մ. ։ Արեգակի շուրջ մեկ ամբողջական պտույտ է կատարում 1960,49 երկրային օրվա ընթացքում, իր ուղեծրով շարժվելով միջինում 0,183627 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,74° անկյուն։
Շելանի
Շելանի (Шеланы, Шыланны), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իգլինսկի շրջանի բնակավայրեր
Անուշկա Շեթի
Անուշկա Շեթի (ಅನುಷ್ಕಾ ಶೆಟ್ಟಿ, అనుష్క శెట్టి, அனுசுக்கா செட்டி, Anushka Shetty, իսկական անունը Սվիթի Շեթի, ), հնդիկ դերասանուհի և մոդել, որը նկարահանվել է հիմնականում թելուգու և թամիլերեն ֆիլմերում։
Կենսագրություն
Անուշկան ծնվել է 1981 թվականի նոյեմբերի 7-ին Մանգալուր քաղաքում` տուլու ժողովրդի ներկայացուցիչների ընտանիքում ։ Նա ավարտել է Բանգալորում գտնվող Մաունթ Կարմել դպրոցն ու քոլեջը՝ ստանալով համակարգչային տեխնոլոգիաների դիպլոմ։ Անուշկան, սովորելով Բհարաթ Թաակուրի ղեկավարությամբ, դարձել է յոգայի դասավանդ ։
2005 թվականին դերասանուհին դեբյուտացվել է «Սուպեր» ֆիլմում, որտեղ նա խաղացել է գլխավոր դերակատար Ակինենի Նագարջունայի հետ։ 2006 թվականին թողարկվել է «Vikramarkudu» ֆիլմը, որտեղ նա խաղացել է Ռավի Թեջեյի հետ ։
2013 թվականին նա Պրաբհասի հետ նկարահանվել է «Սուր պղպեղ» ֆիլմում, որը դարձել է «սուպեր հիթ»։ Դերը նրան բերել է քննադատների դրական արձագանքների և «Filmfare Awards South»-ի առաջադրման ։
2014 թվականին թողարկվել է «Լինգա» ֆիլմը, որի գլխավոր դերակատարը՝ Ռաջնիկանտը։ Ֆիլմը վարձույթի է դուրս եկել 154 քրորով (1,54 միլիարդ ռուփի) և դասվել թամիլերեն լեզվով ամենահասութաբեր ֆիլմերի շարքին ։
2015 թվականին թողարկվել է թամիլո-տելուգուալեզու «Բահուբալի։ Սկիզբը» ֆիլմը, որը՝ վարձույթի արդյունքում, դասվել է այդ պահին Հնդկաստանի ամենաեկամտաբեր ֆիլմերի եռյակին։ Ֆիլմում Անուշկան խաղացել է թագուհի Դևասենայի՝ սպանված տիրակալ Ամարենդրայի կնոջ դերը։ Նույն թվականին նա նկարահանվել է պատմական «Ռուդրամադևի» ֆիլմում, որտեղ նա խաղացել է թագուհու դեր՝ Կակատիա դինաստիայից։ Ֆիլմը դարձել է «սուպեր հիթ», իսկ Անուշկան ֆիլմում խաղացած կնոջ լավագույն դերի համար արժանացել է «Filmfare Award» մրցանակի ։
2017 թվականի սկզբին տեղի է ունեցել թամիլերեն «Առյուծի սիրտ 3» ֆիլմի պրեմիերան, որում նա երրորդ անգամ խաղել է Սուրիա Շիվաքումարի հետ։ Նույն թվականին լույս է տեսել «Բահուբալի։ Ավարտ» ֆիլմը, որը երկրորդ տեղն Է զբաղեցրել Հնդկաստանի կինեմատոգրաֆի ողջ պատմության ընթացքում դրամարկղային մուտքերով ։ Դրանից հետո Անուշկան համաձայնել է նկարահանվել «Saaho» բազմալեզու նախագծում, որը էկրանավորվել է 2018 թվականին և պետք է լիներ հինդի առաջին ֆիլմը նրա կարիերայում, բայց հետագայում այդ դերը զիջել է դերասանուհի Շրադհա Կապուրին, ինչը, ըստ լուրերի, պայմանավորված էր նրանով, որ Անուշկային չի եղել դերի համազգեստը, այն բանից հետո, երբ քաշ է հավաքել «Size Zero»-ում նկարահանվելու համար ։
2018 թվականին թողարկվել է «Bhaagamathie» թրիլլերն ու սարսափ ֆիլմը, որտեղ դերասանուհին խաղացել է IAS-ի սպա Չեչալիի դերը, որին բանտ են նստեցրել իր սիրեցյալի սպանության մեղադրանքով։ Ֆիլմը առևտրային հաջողության և քննադատների դրական գնահատականի է արժանացել ։
Ծանոթագրություններ
Կատեգորիա:Հնդիկ դերասանուհիներ Կատեգորիա:Մոդելներ այբբենական կարգով Կատեգորիա:Դերասանուհիներ այբբենական կարգով
Սուրմառի (բերդաքաղաք)
Սուրմառի, նաև՝ Սուրմարի կամ Սուրբ Մարի, բերդաքաղաք Մեծ Հայքի Այրարատ նահանգի Ճակատք գավառում, Երասխ և Վարդամարդ գետերի միախառնման մոտ, Խաչասարի ստորոտին։
Պարսպապատած, աշտարակներով և մետաղակուռ դարպասներով ամրացած հյուսիսից պաշտպանվում էր նաև Երասխ գետով, մնացած կողմերից՝ խոր անդունդներով։ Գլխավոր դարպասը (գետի կողմից) տանում էր դեպի դղյակ, որն իր հերթին ամրացված էր բարձր պարիսպներով ու հզոր աշտարակներով։ Թովմա Մեծոփեցին Սուրմառի ամրությունների շինությունը վերագրում է Բագրատունիներին (հավանաբար վերանորոգել են հին բերդը)։ Ըստ Արիստակես Լաստիվերցու, Հայոց թագավոր Հովհաննես Սմբատից (1020-1041), այլ բերդերի թվում, Վեստ Սարգիսը բռնատիրել է նաև Սուրմառի բերդաքաղաքը։ Ալփ Արսլանը Սուրմառին գրավել և վերածել է թուրքական զորանիստի։ 13-րդ դարի սկզբին Սուրմառին ազատագրել են Զաքարյանները։ 1387 թվականին Սուրմառին գրավել և ավերել են Լենկթեմուրի հրոսակները։ Հետագայում վերանորոգվել է, որովհետև 15-րդ դարի սկզբին եվրոպացի ճանապարհորդ Կլավիխոն Սումառին նկարագրում է որպես կանգուն բերդաքաղաքի և համանուն վիճակի կենտրոն։ 16-18-րդ դարերին՝ պարսկական տիրապետության ներքո, Սուրմառին եղել է Երևանի խանության համանուն մահալի, իսկ Արևելյան Հայաստանը Ռուսաստանին միացվելուց (1828) հետո՝ համանուն գավառի կենտրոնը։ 1920 թվականին Սուրմառին զավթեց քեմալական Թուրքիան։ Կոտորածներից փրկված Սուրմառեցի հայերը ապաստան գտան Խորհրդային Հայաստանում։
Կատեգորիա:Բերդաքաղաքներ
Լանուվիո
Ընդհանուր բնութագիր
Բնակչությունը կազմում է 11 402 մարդ (2005 թվականի տվյալներով), իսկ խտացվածությունը մարդկային հաշվով 265 մարդ/կմ²։ Տարածքը կազմում է 43 կմ²։ Փոստային կոդը՝ 040, իսկ հեռախոսային կոդը՝ 06։
Տարածվածությունը հնագույն ժամանակներում
Հին Հռոմեական ժամանակներում հայտնի էր Լանուվիում անվամբ (լաիներեն՝ Lanuvium)։ Քաղաքը հայտնի է ամենաքիչը մ.թ.ա. 6-րդ դարից, երբ մտնում էր Լատինական միության կազմի մեջ։
Ըստ տվյալների քաղաքը հիմնել է՝ Դիոմեդ Տիդիդը։ Լանուվիոում ծնվել են քաղաքական գործիչներ, որոնք ապրել են մ.թ.ա. 1-ին և 2-րդ դարերում, նրանցից են՝ Անտոնի Պիհը և Կոմմոդը նաև Մարկանտոնիո Երկրորդը (նավապետ՝ Պապական Հռոմում շատ մարտերի ժամանակ)։
Ծանոթագրություններ
Կատեգորիա:Իտալիայի քաղաքներ
Տեգուսիգալպա
Տեգուսիգալպա (Tegucigalpa), Հոնդուրասի մայրաքաղաք (1880 թվականից) և խոշորագույն քաղաք։ Բնակչությունը 2006 թվականի դրությամբ կազմում էր 1 682 725 բնակիչ (արվարձանների հետ միասին)։ Կենտրոնական Ամերիկայի երրորդ խոշոր քաղաքն է (Գվատեմալայից և Սան Սալվադորից հետո)։ Քաղաքը տեղակայված է երկրի կենտրոնական հատվածի լեռների շրջապատում՝ Չոլուտեկա գետի հովտում, ծովի մակարդակից 1000 մ բարձրության վրա։ Տեգուսիգալպան նաև Ֆրանսիսկո Մորասան դեպարտամենտի մայրաքաղաքն է ։
Անվան ծագումնաբանություն
Քաղաքի անվան ծագումնաբանության ամենատարածված վարկածը գալիս է ացտեկյան լեզուների Տեգուս-գալպա բառերից, ինչը թարգմանաբար նշանակում է «արծաթե բլուրներ»։
Գվատեմալացի հետազոտող Ֆավիո Ռոդոսոն քաղաքի անվան ծագման մասին վարկած էր առաջ քաշում այն մասին, որ Տեգուսիգալպան ացտեկների լեզվից թարգմանաբար նշանակում է «թռչուն»։ Գոյություն ունեին նաև այլ վարկածներ, որոնք առաջ էին քաշել մեքսիկացի փորձագետներ Իգնասիո Դավիլա Գարիբին և Ալֆրեդո Բարերա Վասկեսան, դրանք էին. Տեգուսիգալպա անվանումը ծագել է ացտեկական լեզվից՝ Տեգուստլիկալիպան (Tecuztlicallipan) կամ «Հարուստների բնակավայր» կամ Տեգուտզիլկապան (Tecuhtzincalpan) կամ «Սենյոր Ամանդոյի տան վայրը» արտահայտություններից։
Աշխարհագրություն
Հոնդուրասի մայրաքաղաքը Չոլուտեկա գետով պայմանականորեն բաժանված է երկու մասերի՝ լեռնային և հարթավայրային ։ Հարթավայր ասելով հասկանում են քաղաքի այն հատվածն, որը գտնվում է Էլ-Պիկաչո լեռան լանջերին, իսկ մի քանի այլ շրջաններ՝ Կոմայագուա սարահարթում։ Տեգուսիգալպայի հիմնական առանձնահատկությունը մեղմ կլիման է և մաքուր օդը։ Քաղաքում մշտապես փչում են լեռնային քամիները, իսկ բացի դրանից, մոտակայքում գտնվող լեռներում պահպանվել են սոճիների անտառները, որոնք հով են ստեղծում։
Միտչ փոթորիկ
1998 թվականի հոկտեմբերի 22-ին Կարիբյան ծովի հարավարևմտյան հատվածի ջրերը արևադարձային ցիկլոն են առաջացրել, որը ստացել է Միտչ անվանումը։ Հավաքելով ուժ, Միտչ փոթորիկը սլանում էր դեպի հյուսիս և արդեն հոկտեմբերի 26-ին նրա ուժգնությունը գերազանցեց 12 բալլը՝ իր հետ բերելով 290 կմ/ժ արագությամբ քամիներ և մինչև 320 կմ/ժ քամու պոռթկումներով։ 1998 թվականի հոկտեմբերի 30-ին այդ փոթորկի արդյունքում Տեգուսիգալպա քաղաքը ուժգին տուժել է։ Կոմայագուա քաղաքի որոշ շրջաններ, ինչպես նաև Չոլուտեկա գետի երկայնքով տեղակայված մի շարք այլ վայրեր ավերվել են։ Հորդառատ անձրևներն ուղեկցում էին փոթորիկը 5 օրվա ընթացքում՝ առաջացնելով սողանքներ ։
Վարչություն
Քաղաքի վարչությունը բաղկացած է քաղաքապետից և տարբեր քաղաքական կուսակցություններից 5 խորհրդականներից։ Քաղաքապետ է ընտրվել Հոնդուրասի Ազգային Կուսակցության ներկայացուցիչ Նասրի Ասֆուրան։
Շպից (քաղաք)
Շպից (Spiez), քաղաք Շվեյցարիայի Բեռն կանտոնի Նիդերզիմենտալ շրջանում։
Տեգուսիգալպա
Ծանոթագրություններ
Կատեգորիա:Մայրաքաղաքներ Կատեգորիա:Հոնդուրասի քաղաքներ Կատեգորիա:Հյուսիսային Ամերիկայի երկրների մայրաքաղաքներ Կատեգորիա:1578 թվականին հիմնադրված բնակավայրեր
Շպից (քաղաք)
Շպիցում է գտնվում ռադիոբանական և քիմիա-ռադիոբանական վերլուծության կենտրոնը, որը համագործակցում է Քիմիական զենքի արգելման կազմակերպության (ՔԶԱԿ) հետ ։
Պատմություն
Շպիցի ներկայիս տարածքում ու շրջակայքում հնագիտական պեղումների արդյունքում հայտնաբերվել են բրոնզեդարյան և երկաթեդարյան բնակավայրերի հետքեր։ Իսկ պատմական փաստաթղթերում բնակավայրն առաջին անգամ հիշատակվել է մեր թվականության մոտավորապես 760 թվականին Spietsանվանաձևով։
Էլեն Մաքարթուր
էլեն Պատրիցիա Մաքարթուր (Ellen Patricia MacArthur, ), բրիտանացի զբոսանավավարուհի, որը 2005 թվականի փետրվարի 7-ին սահմանել է աշխարհի շուրջ միայնակ արագությամբ նավարկության նոր համաշխարհային ռեկորդ ։
Կարիերա
Ծնվել է Անգլիայի արևելյան լողափին՝ ուսուցիչների ընտանիքում։ Վաղ տարիներից մեծ հետաքրքրություն է դրսևորել առագաստային սպորտաձևերի նկատմամբ։ Սկզբում նավարկել է իր հորաքրոջ զբոսանավով, իսկ հետո դպրոցական նախաճաշերից գումար խնայելով՝ գնել է ոչ մեծ շվերտբորտ, իսկ 17 տարեկանում ձեռք է բերել ողնափայտից 800 կգ տարողությամբ զբոսանավ։ Այդ զբոսանավով մենակ շրջանցել է Բրիտանիան և ստացել է «Տարվա երիտասարդ զբոսանավավար» տիտղոսը։ էլենը որոշում է կայացրել դառնալ պրոֆեսիոնալ զբոսանավավար և հարյուրավոր նամակներ է ուղարկել՝ հովանավորչական օժանդակություն ստանալու համար։ Այդ որոնումները տևել են շուրջ երեք տարի, այն բանից հետո, երբ Մաքարթուրը տեղափոխվել է Ֆրանսիա, կարողացել է հավաքել ու աշխատել ոչ մեծ գումար 6,5 մետրանոց «Mini Transat» զբոսանավով միայնակների տրանսատլանտյան մրցավազքին մասնակցելու համար։
Շպից (քաղաք)
Արտաքին հղումներ
Կատեգորիա:Շվեյցարիայի քաղաքներ Կատեգորիա:Շվեյցարիայի բնակավայրեր Կատեգորիա:Բեռն կանտոնի բնակավայրեր
Էլեն Մաքարթուր
Կարիերա
Միայն դրանից հետո է նրան հաջողվել 1998 թվականին գտնել լուրջ հովանավորի՝ «Քինգֆիշերին»։ Ընկերությունը հավատացել է զբոսանավավարին և սկզբում նրա վրա է ներդրել խոշոր գումար՝ 2 մլն ֆունտ ստերլինգ։ Այդպես է սկսվել աշխարհի ամենաանսովոր և գլխապտույտ առագաստային կարիերաներից մեկը ։
Մաքարթուրը համաշխարհային ճանաչում է ստացել 2001 թվականին՝ «Քինգֆիշեր» զբոսանավով զբաղեցնելով երկրորդ տեղը Վանդե Գլոբի՝ միայնակների շուրջերկրյա, առանց կանգառների առագաստային մրցաշարում։ 24 տարեկանում նա դարձել է այդ փորձարարական մրցույթի ամենաերիտասարդ մասնակիցը։
2004/2005 թվականի ձմռանը հատուկ նրա համար պատրաստված 23 մետր երկարությամբ B&Q/Castorama տրիմարանով նա սահմանել է համաշխարհային ռեկորդ միայնակ շուրջերկրյա ճամփորդությունում՝ 71 օր, 18 րոպե և 33 վայրկյան տևողությամբ։
Առագաստային սպորտի միջազգային ֆեդերացիան (World Sailing) ամենամյա կոնֆերենցիայի ժամանակ, որը կայացել է 2007 թվականի նոյեմբերին Պորտուգալիայում, ներառել է նրան ISAF-ի փառքի սրահ ։
2008 թվականի մարտին պարգևատրվել է Ֆրանսիայի Պատվո լեգեոնի շքանշանով ։ Նրա պատվին է անվանվել 20043 EllenMacArthur աստերոիդը ։
2009 թվականի հոկտեմբերին Մաքարթուրը հայտնել է պրոֆեսիոնալ սպորտը թողնելու իր մտադրության և համաշխարհային տնտեսության ռեսուրսների և էներգիայի օգտագործման հարցերի վրա կենտրոնանալու մասին ։
Լասե Կրիստենսեն
Լասե Վիգեն Կրիստենսեն (Lasse Vigen Christensen; ), դանիացի ֆուտբոլիստ, դանիական Բրոնդբյու ակումբի կիսապաշտպան։
Ակումբային կարիերա
Լասե Վիգեն Կրիստենսենը դանիական Էսբերգ, Միդտյուլան և անգլիական «Ֆուլհեմ» ակումբների սան է, նա  իր պրոֆեսիոնալ կարիերան սկսել է Ֆուլհեմում։ 2014 թվականի հունվարի 4-ին Անգլիայի գավաթի խաղարկության «Նորվիչ Սիթիի» դեմ խաղում նա կատարեց իր դեբյուտը «Սպիտակների» կազմում ։ Օգոստոսի 16-ին «Միլուելի» դեմ խաղում Լասն կատարեց իր դեբյուտը Չեմպիոնշիպում ։ Հոկտեմբերի 1-ին Բոլթոն Ուոնդերսերի դեմ խաղում նա խփեց իր առաջին գոլը Ֆուլհեմի կազմում ։
2017 թվականի սկզբին Կրիստենսենը վարձավճարով տեղափոխվում է «Բիրթոն Ալբիոն» ։ Հունվարի 28-ին «Քուինս Պարկ Ռեյնջերսի» դեմ խաղում նա կատարեց իր նորամուտը նոր ակումբի կազմում ։
2017 թվականի ամռանը Լասեն վերադարձավ իր հայրենիք, «Բրոնդբյու» հետ կնքելով պայմանագիր չորս տարի ժամկետով։ Հուլիսի 23-ին «Նորշելլանի» դեմ խաղում նա կատարեց իր դեբյուտը դանիական Սուպերլիգայում ։ Նույն հանդիպման ժամանակ Կրիստենսենը խփել է իր առաջին գոլը Բրոնդբյուի կազմում։ Հուլիսի 30-ին «Լյունգբիի» դեմ խաղում Լասեն ձևակերպել է հեթ-տրիկ ։
Միջազգային կարիերա
2011 թվականին Դանիայի երիտասարդական հավաքականի կազմում Լասեն մասնակցեց Մեքսիկայում կայացած Աշխարհի երիտասարդական գավաթի խաղարկությանը։ Առաջնության ընթացքում նա մասնակցել է Բրազիլիայի ,Կոտ-դ’Իվուարի և Ավստրալիայի երիտասարդական հավաքականների դեմ խաղերին։
2015 թվականին Դանիայի երիտասարդական հավաքականի կազմում Կրիստենսեն մասնակցեց Չեխիայում կայացած Եվրոպայի երիտասարդական առաջնությանը։ Առաջնության ընթացքում նա մասանակցել է Չեխիայի, Սերբիայի , Գերմանիայի և Շվեդիայի երիտասարդական հավաքականների դեմ խաղերին։
2017 թվականին Դանիայի երիտասարդական հավաքականի կազմում, Կրիստենսենը մասնակցեց Լեհաստանում կայացած Եվրոպայի երիտասարդական առաջնությանը։ Առաջնության ընթացքում նա մասնակցեց Իտալիայի, Գերմանիայի և Չեխիայի երիտասարդական հավաքականների դեմ խաղերին։
Ստանիսլավ Բոնդարենկո
Ստանիսլավ Գենադևիչ Բոնդարենկո (Станислав Геннадьевич Бондаренко, ), կինոյի և թատրոնի դերասան, 2021 թվականին սկսել է աշխատել Մոսսովետի անվան թատրոնում։
Կենսագրություն
1996 թվականին ընտանիքը տեղափոխվել է Մոսկվա։ Դպրոցն ավարտելուց հետո Ստանիսլավ Բոնդարենկոն ընդունվել է Մոսկվայի ավիացիոն ինստիտուտ, բայց հետո կտրուկ փոխել է իր որոշումը և ընդունվել Ռուսաստանի թատերական արվեստի ինստիտուտ՝ Վալենտին Վասիլևիչ Տեպլյակովի և Պավել Օսիպովիչ Խոմսկու կուրս։ Երրորդ կուրսից սկսել է նկարահանվել կինոյում։ 2005 թվականին СТС հեռուստաալիքով թողարկվել է նրա մասնակցությամբ «Սիրո թալիսման» սերիալը, որն առաջին սերիայից հաջողություն է ունեցել ։
ԳԻՏԻՍ-ի չորրորդ կուրսում սովորելիս հրավիրվել է Մոսսովետի անվան թատրոն՝ կատարելու գլխավոր դեր (Ռենցո) Վիկտոր Շամիրովի բեմադրած «Նշանադրվածները» ներկայացման մեջ ։ 2006 թվականի մարտի 8-ին Մոսսովետի անվան թատրոնի բեմում տեղի է ունեցել Գաբրիելյա Զապոլսկայայի պիեսի հիման վրա «Պանի Դուլսկայի բարոյախրատականությունը» ներկայացման պրեմիերան, որտեղ Բոնդարենկոն կատարել է գլխավոր հերոսուհու (Վալենտինա Տալիզինա) որդու՝ Զբիշեկի դերը ։ 2010 թվականին ստացել է Զուրիկոյի դերը Մոսսովետի թատրոնի «Ես, տատիկը, Իլիկոն և Իլարիոնը» ներկայացման մեջ  ։
Այս տարիներին Բոնդարենկոն թատրոնում աշխատանքին զուգահեռ նկարահանվել է լիամետրաժ ֆիլմերում և սերիալներում։ Ստանիսլավ Բոնդարենկոն ճանաչման է արժանացել «Սիրո թալիսման» հեռուստասերիալում կատարած Պավել Ուվարովի դերի շնորհիվ, իսկ «Գավառացի կինը» («Провинциалка», 2008) սերիալում աշխատելուց հետո Բոնդարենկոյի համար ամրապնդվել է ռուսական կինեմատոգրաֆիայի գլխավոր սեքս-խորհրդանիշներից մեկի կարգավիճակը, որն ավելի ուշ նա բազմիցս հաստատել է («Լյուբա։ Սեր» («Люба. Любовь», 2011), «Իշխանուհին Խրուշչովկայից» («Княжна из Хрущёвки», 2012), «Վերադարձրու իմ սերը» («Верни мою любовь», 2014) և այլն)։
2016 թվականին Բոնդարենկոն Մոսկվայի Գուբեռնսկի թատրոնի բեմում կատարել է գլխավոր դերը «Կալիգուլա» պլաստիկ ներկայացման մեջ ։ Այս աշխատանքում, որտեղ բառերի փոխարեն դերասանները ստեղծում էին գեղարվեստական կերպարներ պլաստիկայի միջոցով, նրա խաղընկերուհին եղել է Մեծ թատրոնի պրիմա-բալերինա Մարիա Ալեքսանդրովան ։
Բացի ստացիոնար թատրոնից, Բոնդարենկոն մասնակցում է անտրեպրիզային բեմադրությունների։ Իտալացի դրամատուրգ Ալդո Նիկոլայի պիեսի հիման վրա բեմադրված «Տղամարդկանց որս» ներկայացման մեջ նրա հետ խաղում են Իվան Ժիդկովը, Նաստասյա Սամբուրսկայան և Աննա Միխայլովսկայան   ։ Համագործակցում է «Սյուժե» թատերական ընկերության հետ։ Ստացել է գլխավոր դերը Յուրի Պոլյակովի «Այծիկը կաթի մեջ» («Козлёнок в молоке») վեպի հիման վրա բեմադրված «Ֆորտունայի անիվը» ներկայացման մեջ։ Բեմում Բոնդարենկոյի գործընկերը Գլաֆիրա Տարխանովան ։ Ներկայացման պրեմիերան տեղի է ունեցել 2016 թվականի փետրվարին Մոսկվայի կառավարության համերգասրահի բեմում, իսկ հետո անշլագով ներկայացվել է «Տագանկայի դերասանների ընկերակցություն» թատրոնում ։
2016 թվականին ստացել է «Տեատրալի աստղ» հանդիսատեսի համակրանքի մրցանակը «երկրորդ պլանի լավագույն տղամարդու դեր» անվանակարգում (Մոսսովետի անվան թատրոնի «Не всё коту масленица» ներկայացման մեջ կատարած Իպոլիտի դերի համար), իսկ 2017 թվականին ստացել է նույն մրցանակը «թատերական դերասանի լավագույն դերը կինոյում» անվանակարգում («Փախստական» («Беглец») ֆիլմում Նիկիտա Տելեգինի դերի համար) ։
2016 թվականին Վրաստանի սպորտային պարահանդեսային պարերի հնգակի չեմպիոն Նիկե Քեշելավայի հետ դարձել է Վրաստանում անցկացված «Պարում են աստղերը» նախագծի վեցերորդ սեզոնի հաղթող ։
2018-2020 թվականներին կատարել է լրագրող Դմիտրի Պոլույանովի գլխավոր դերը ռեժիսոր Նատալյա Միկրյուկովայի «Տասը նետ մեկի համար» («Десять стрел для одной»), «Սուզորդ մարգարիտների հետևից» («Ныряльщица за жемчугом»), «Մահացու թրեյնինգ» («Смертельный тренинг»), «Մահվան դասընկերներ» («Одноклассники смерти») դետեկտիվ մինի-սերիալում, որը նկարահանվել է Աննա և Սերգեյ Լիտվինովների վեպերի հիման վրա։ Նրա խաղընկերն է եղել դերասանուհի Եկատերինա Կոպանովան, որի հետ Բոնդարենկոն դրանից առաջ նկարահանվել էր «Հրաշքին սպասելով» («В ожидании чуда»)։
2020 թվականին դերասանի մասնակցությամբ նկարահանվել են հինգից ավելի կինոնախագծեր, որոնց թվում են «Ռոսիա-1» հեռուստաալիքի համար «Ռուսսկոյե» կինոընկերության ստեղծած մի քանի սերիալները  ։
Ստանիսլավ Բոնդարենկոն Մոսսովետի անվան թատրոնի թատերախմբի դերասան է և ներգրավված է նրա խաղացանկի ներկայացումներում, այդ թվում՝ «Որքան կարևոր է լուրջ լինելը» (Ջեկ Ուորդինգ), «Պանի Դուլսկայայի բարոյախրատականությունը» (Զբիշկո), «Не всё коту масленица» (Իպոլիտ) ։
Ըստ Кино-театр.ру պորտալի՝ Բոնդարենկոն զբաղեցրել է 2-րդ տեղը «Ամենահայտնի դերասանների և դերասանուհիների ցուցակում» 2020 թվականի արդյունքներով ։
Անձնական կյանք
2008 թվականին Ստանիսլավ Բոնդարենկոն ամուսնացել է դերասանուհի Յուլիա Չիպլիևայի հետ, ում հետ ծանոթացել է ԳԻՏԻՍ-ում սովորելու ժամանակ։ 2009 թվականին ծնվել է զույգի որդին՝ Մարկը, իսկ 2015 թվականին նրանք բաժանվել են ։
Երկրորդ կինը մոդել և գործարար Աուրելիա Ալեխինան է։ 2017 թվականի նոյեմբերին ծնվել է զույգի առաջին դուստրը՝ Ալեքսիան, իսկ 2019 թվականի մարտին՝ Միքայելան ։
Արտաքին հղումներ
Կատեգորիա:Ռուսաստանի հեռուստատեսության դերասաններ Կատեգորիա:Ռուս դերասաններ Կատեգորիա:21-րդ դարի դերասաններ
Կալեպիա
Կալեպիա (Καλλέπια), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների՝ բնակչությունը կազմում է 220 մարդ։ Տեղակայված է Լետիմվու գյուղից 2 կմ դեպի հարավ։
Աղբյուրներ
Կատեգորիա:Կիպրոսի գյուղեր
Շելբանի
Շելբանի (Шелбаны), գյուղ Ռուսաստանի Սմոլենսկի մարզի Կրասնինսկի շրջանի կազմում։
Նատրիումի թիոսուլֆատ (բժշկական կիրառում)
Նատրիումի թիոսուլֆատ, դեղամիջոց, որն օգտագործվում է ցիանիդային թունավորումների, գունափոփոխ որքինի բուժման և ցիսպլատինի կողմնակի ազդեցությունների առաջացման հավանականությունն իջեցնելու նպատակով ։ Ցիանիդային թունավորումների դեպքում այն հիմնականում օգտագործվում է նատրիումի նիտրիտից հետո և սովորաբար խորհուրդ է տրվում օգտագործել ծանր դեպքերի ժամանակ ։ Նատրիումի թիոսուլֆատը ընդունվում է կա՛մ ներերակային ներարկումների, կա՛մ մաշկի քսուքների ձևով ։
Շելբանի
Բնակչությունը 2007 թվականին գրանցված տվյալներով կազմում էր 9 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Նատրիումի թիոսուլֆատ (բժշկական կիրառում)
Բժշկական կիրառումներ
Նատրիումի թիոսուլֆատը հիմնականում օգտագործվում է ցիանիդային թունավորման և գունափոփոխ որքինի բուժման նպատակով ։
Ցիանիդային թունավորում
Նատրիումի նիտրիտը առաջացնում է մեթհեմոգլոբին, որը հեռացնում է ցիանիդը միտոքոնդրիումներից ։ Հետագայում նատրիումի թիոսուլֆատը հանդես է գալիս որպես ծծումբի դոնոր՝ ցիանիդի ոչ տոքսիկ թիոցիանատի փոխակերպման ժամանակ։ Այս ռեակցիան կատալիզում է ռոդանազ ֆերմենտը։ Առաջացած թիոցիանատը մեզով հեռացվում է օրգանիզմից ։
Կան մտահոգություններ, որ նատրիումի թիոսուլֆատը այնքան էլ արագ ազդեցություն չի ունենում, և այնքան էլ արդյունավետ չէ առանց այլ ագենտների օգտագործման ։
Նատրիումի թիոսուլֆատը խորհուրդ է տրվում օգտագործել և՛ ցիանիդային, և՛ ածխածնի մոնօքսիդով թունավորումների ժամանակ ։
Հեմոդիալիզ
Կան փաստեր, որոնք փաստում են, որ նատրիումի թիոսուլֆատը կարելի օգտագործել երիկամների հիվանդության տերմինալ փուլում գտնվող հեմոդիալիզի հիվանդների մոտ հանդիպող կալցիֆիլաքսիան (արյան անոթների կալցիֆիկացիա) բուժելու համար ։
Չնայած այս ամենին հաստատվել է, որ այս բուժումը որոշ հիվանդների մոտ կարող է առաջացնել մետաբոլիկ (նյութափոխանակային) ացիդոզ ։
Ապացուցված է, որ նատրիումի թիոսուլֆատը օգնում է երիկամների խնդիրներ ունեցող հիվանդների մոտ գադոլինումիային կոնտրաստների պատճառով առաջացած եզակի սիստեմատիկ ֆիբրոզի բուժման ժամանակ ։
Միացությունը կարելի է օգտագործել նաև արտաբջջային հեղուկի ծավալի չափման և երիկամների կծիկային ֆիլտրացիայի գնահատման համար ։
Մաշկի սնակային ինֆեկցիաներ
Նատրիումի թիոսուլֆատով ոտքերի լվացումը կատարվոմ է դերմատոֆիտիայի պրոֆիլակտիկայի նպատակով։ Այն հանդիսանում է նաև գունափոփոխ որքինի գլխավոր հակասնկային ագենտը ։ Կարելի է օգտագործել սալիցիլաթթվի հետ միասին ։ Նատրիումի թիոսուլֆատը կարելի է օգտագործել նաև մաշկի այլ սնկային ինֆեկցիաների բուժման նպատակով ։
Պատմություն
Նատրիումի թիոսուլֆատը հայտնի է որպես ցիանիդային թունավորման բուժման եղանակ դեռևս 1930-ականներից ։
Ծանոթագրություններ
Կատեգորիա:Առողջապահության համաշխարհային կազմակերպության հիմնական դեղեր
Դանիլ Կորեցկի
Դանիլ Կորեցկու գրած քառասունութ գրական աշխատությունները տպագրվել են ավելի քան 200 հրատարակություններով՝ 20 միլիոն ընդհանուր տպաքանակով։ Որոշ աշխատանքներ թարգմանվել են օտար լեզուներով և հայտնի են աշխարհի շատ երկրներում։ Նրա վեպերի և սցենարների հիման վրա նկարահանվել է երեք գեղարվեստական ֆիլմ և երեք հեռուստասերիալ։ Հեղինակ է նաև 250 գիտական աշխատությունների, ավելի քան 400 դատական ակնարկների և հոդվածների, որոնք տպագրվել են կենտրոնական և տեղական թերթերում և ամսագրերում։ Հեղինակ է 12 առաջարկությունների, որոնք դարձել են օրենքներ և կիրառվում են պրակտիկայում, «Զենքի մասին» այլընտրանքային ծրագրի մշակողներից է։ Ռուս գրողների միության անդամ է։
Կենսագրություն
Դանիլ Կորեցկին ծնվել է 1948 թվականի օգոստոսի 4-ին, Դոնի Ռոստովում, բժիշկներ` ատամնաբույժ Արկադի Լվովիչի և սրտաբան Յուլիա Գեորգիևնա Կորեցկիխի ընտանիքում։ Ծնվելուց հետո հայրը ցանկացել էր տղային տալ Դոն անունը՝ ի պատիվ իր եղբոր, որը հերոսաբար զոհվել էր Հայրենական մեծ պատերազմում։ Սակայն Քաղաքացիական կացության ակտերի  գրասենյակը հրաժարվել էր գրանցել այդ անունը՝ վկայակոչելով այն փաստը, որ նման անուն որևէ ցուցակում չկա։ Այն փաստը, որ հայրը ներկայացրել է հանգուցյալ եղբոր՝ Դոն անունով փաստաթղթերը, ոչինչ չէր փոխել։ Այնուհետև տղան գրանցվել է Դանիլի անունով, մեկ «ի»-ով՝ հակառակ Դանիիլ  դասական անվանմանը ։ Երեխա ժամանակ Դանիլը երազում էր դառնալ լրագրող և խուզարկու ։
1967 թվականին ավարտել է Ռոստովի ռադիոտեխնիկական տեխնիկումը, 1972 թվականին` Ռոստովի համալսարանի իրավաբանական ֆակուլտետը։